stanford-oval/wikipedia huggingface dataset:
ด่วนนรก ซอมบี้คลั่ง
รางวัล

ภาพยนตร์ด่วนนรก ซอมบี้คลั่ง ได้รับการเสนอชื่อเข้าชิงรางวัลหลายรายการ ในปี 2017 โดยเฉพาะรายการ Blue Dragon Film Awards เข้าชิงมากที่สุดถึง 10 รางวัล และ Asian Film Awards เข้าชิง 5 รางวัล และยังอยู่ในระหว่างการประกาศผลรอบสุดท้าย นอกจากนี้ยังถูกเสนอชื่อเข้าชิงและได้รับรางวัลในรายการ Buil Film Awards และ Korean Association of Film Critics Awards โดยรางวัลที่ได้รับมีดังนี้
| รายการ | รางวัล | ผลงาน |
| --- | --- | --- |
| Blue Dragon Film Awards ครั้งที่ 37 | ภาพยนตร์ยอดนิยมแห่งปี | ภาพยนตร์ด่วนนรก ซอมบี้คลั่ง  |
| Blue Dragon Film Awards ครั้งที่ 37 | เทคนิคการสร้างภาพพิเศษยอดเยี่ยม | กวัก แทยง และฮวัง ฮโยคยุน - เทคนิกพิเศษ |
| Buil Film Awards ครั้งที่ 25 | นักแสดงสมทบชายยอดเยี่ยม | คิม อึยซอง |
| Buil Film Awards ครั้งที่ 25 | Yu Hyun-mok Film Arts Award | ยอน ซังโฮ |
| Korean Association of Film Critics Awards ครั้งที่ 36 | เทคนิคการสร้างภาพพิเศษยอดเยี่ยม | ภาพยนตร์ด่วนนรก ซอมบี้คลั่ง |
แหล่งข้อมูลอื่น

"Official US Theater" เก็บถาวร 2017-01-28 ที่ เวย์แบ็กแมชชีน Well go USA
"เว็บไซต์ทางการของภาพยนตร์ ภาษาเกาหลี" เก็บถาวร 2016-11-03 ที่ เวย์แบ็กแมชชีน"부산행"제공&배금 New 제작(주)영화사러디피터
วัดคลองหนึ่ง (จังหวัดปทุมธานี)

| วัดคลองหนึ่ง |
| --- | --- |

ชื่อสามัญ: วัดคลองหนึ่ง, วัดแก้ว, วัดแก้วนิมิต
ที่ตั้ง: ตำบลประชาธิปัตย์ อำเภอธัญบุรี จังหวัดปทุมธานี
ประเภท: วัดราษฎร์
นิกาย: มหานิกาย
พระประธาน: หลวงพ่อเล็ก
เจ้าอาวาส: พระปลัด สมเกียรติ ปริปุณฺณสีโล
 สถานีย่อยพระพุทธศาสนา
วัดคลองหนึ่ง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี มีที่ดินตั้งวัด 10 ไร่ 2 งาน 9 ตารางวา
วัดคลองหนึ่งสร้างเมื่อ พ.ศ. 2526 โดยนางแก้ว คงแสงดาว ถวายที่ดินถวายเพื่อสร้างสำนักสงฆ์ ใช้ชื่อว่า สำนักสงฆ์แก้วนิมิต ต่อมา พ.ศ. 2531 ได้ขออนุญาตตั้งวัดในชื่อ "วัดคลองหนึ่ง" ชาวบ้านชุมชนละแวกนั้นเรียกว่า วัดแก้ว ตามนามของนางแก้ว คงแสงดาว ผู้ก่อตั้งวัด ต่อมาเมื่อเมื่อวันที่ 5 มกราคม พ.ศ. 2535 ทางคณะสงฆ์ได้แต่งตั้งพระครูโอภาสธัญกิจ เป็นเจ้าอาวาส และได้มีผู้มีจิตศรัทธาถวายที่ดินเพิ่มอีกจำนวน 2 ไร่ 2 งาน 9 ตารางวา ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2525
อาคารและเสนาสนะที่สำคัญ ได้แก่ อุโบสถซึ่งภายในประดิษฐานพระประธานนามว่า หลวงพ่อเล็ก หน้าตักกว้าง 1 ศอก 9 นิ้ว ปางมารวิชัย เป็นพระพุทธรูปสมัยรัตนโกสินทร์ตอนต้น ศาลาการเปรียญ 2 ชั้น 1 หลัง ศาลาบำเพ็ญกุศล 2 หลัง กุฎิสงฆ์ 2 หลัง และฌาปนสถาน
รายนามเจ้าอาวาส

พระปลัด หลุย ฉายา อติภทฺโท เป็นเจ้าสำนักสงฆ์แก้วนิมิต จนถึง พ.ศ. 2534
พระครูโอภาสธัญกิจ พ.ศ. 2535–2542
พระวินัยธร ทวี ฉายา จนฺทวํโส พ.ศ. 2543–2547
พระครูโสภณธัญญากร ปริปุณฺณสีโล พ.ศ. 2548 ถึงปัจจุบัน
เปาวนาสูร

เปาวนาสูร เป็นยักษ์สำคัญในเรื่องรามเกียรติ์ มีบทบาทเคียงข้างทศกัณฐ์เจ้ากรุงลงกาอยู่เสมอ เช่นเดียวกับมโหทร เป็นยักษ์ชั้นเสนาบดีแห่งลงกา มีกายสีขาว มี 1 หน้า 2 มือ และมีลักษณะหัวโขน หน้ายักษ์สีขาว ปากแสยะตาโพลง บางแห่งว่าปากขบตาจระเข้ สวมมงกุฎน้ำเต้าเฟือง หัวโขนอีกแบบหนึ่งทำเป็นหัวโล้น สวมกระบังหน้า มงกุฏน้ำเต้ากลม
ประวัติ

เปาวนาสูรเป็นยักษ์เสนาบดี พี่เลี้ยง ๑ ใน ๒ ของทศกัณฐ์ คู่กับมโหทร และเป็นเสนายักษ์ ๑ ใน ๒๐ ตนของเสนายักษ์ในกรุงลงกา หลังจากมหาบาลตายเปาวนาสูรได้ไปปกครองเมืองมหาจักรวาลแทนมหาบาล
นอกจากนั้นเปาวนาสูรก็ตัวสีขาวด้วย
มั้งนะ…………
การเดินทางของคุณแม่มด

| --- | --- |
การเดินทางของคุณแม่มด
ปกไลต์โนเวลเล่มแรก
魔女の旅々 (Majo no Tabitabi)
แนว: แฟนตาซี
ไลต์โนเวล
เขียนโดย: Jougi Shiraishi
วาดภาพโดย: Azure
สำนักพิมพ์: เอสบีครีเอทีฟ
สำนักพิมพ์ภาคภาษาไทย: อนิแม็ก
ในเครือ: GA Novel
กลุ่มเป้าหมาย: ชาย
วางจำหน่ายตั้งแต่: 15 เมษายน พ.ศ. 2559 – ปัจจุบัน
จำนวนเล่ม: 19
มังงะ
วาดภาพโดย: Itsuki Nanao
สำนักพิมพ์: สแควร์เอนิกซ์
นิตยสาร: Manga UP!
กลุ่มเป้าหมาย: โชเน็ง
วางจำหน่ายตั้งแต่: 29 พฤศจิกายน พ.ศ. 2561 – ปัจจุบัน
จำนวนเล่ม: 4
อนิเมะโทรทัศน์
กำกับโดย: Toshiyuki Kubooka
เขียนบทโดย: Kazuyuki Fudeyasu
ดนตรีโดย: AstroNoteS
สตูดิโอ: C2C
ถือสิทธิ์โดย: ครันชีโรล SA/SEA มิวส์ คอมมิวนิเคชัน
เครือข่าย: AT-X, โตเกียวเอ็มเอกซ์, KBS, SUN, BS11, TVA
ฉาย:  2 ตุลาคม พ.ศ. 2563  –  18 ธันวาคม พ.ศ. 2563
ตอน: 12
การเดินทางของคุณแม่มด (ญี่ปุ่น: 魔女の旅々; โรมาจิ: Majo no Tabitabi) เป็นซีรีส์ไลต์โนเวลของญี่ปุ่น ที่เขียนโดยโจกิ ชิราอิชิ และวาดโดย Azure SB Creative ได้เผยแพร่แล้วรวม 14 เล่มตั้งแต่เดือนเมษายน พ.ศ. 2559 ภายใต้สำนักพิมพ์ GA Novel มังงะดัดแปลงซึ่งวาดโดยอิสึกิ นานาโอะได้เผยแพร่ออนไลน์ตั้งแต่เดือนพฤศจิกายน พ.ศ. 2561 ผ่านนิตยสารมังงะออนไลน์ Manga UP! ของสแควร์เอนิกซ์ ซึ่งถูกรวบรวมเป็นทังโกบงสองเล่ม ไลต์โนเวลได้รับลิขสิทธิ์ในอเมริกาเหนือโดย Yen Press และมังงะได้รับอนุญาตจากสแควร์เอนิกซ์ ในประเทศไทยไลต์โนเวลเผยแพร่โดยอนิแม็ก บุ๊คส์ ซีรีส์ทีวีอนิเมะถูกจัดทำโดย C2C ออกอากาศตั้งแต่เดือนตุลาคมถึงธันวาคม พ.ศ. 2561
เนื้อเรื่อง

เมื่อหลงใหลเรื่องราวของนิเคะแม่มดที่ออกผจญภัยไปทั่วโลก อิเลน่าจึงปรารถนาที่จะเรียนแบบเดียวกัน ความมุ่งมั่นในการเรียนหนังสือและเวทมนตร์ของเธอทำให้อิเลน่ากลายเป็นแม่มดที่อายุน้อยที่สุดที่สำเร็จการศึกษาจากสถาบัน แต่เพื่อที่จะเป็นแม่มดอย่างเป็นทางการเธอต้องได้รับการฝึกอบรมจากแม่มดอาวุโสซึ่งไม่มั่นใจที่จะพาเธอเข้ามาเพราะพรสวรรค์ของเธอ ก่อนที่จะพบ ฟราน "แม่มดละอองดาว" และยอมรับเธอ หลังจากได้รับตำแหน่ง "แม่มดเถ้า" อิเลน่าเริ่มสำรวจทั่วโลกเยี่ยมชมและเผชิญหน้ากับผู้คนและสถานที่ทุกประเภท
แหล่งข้อมูลอื่น

เว็บไซต์ทางการอนิเมะ (ในภาษาญี่ปุ่น)
การเดินทางของคุณแม่มด ทางปีลีปีลี
การเดินทางของคุณแม่มด (นิยาย) ที่เครือข่ายข่าวอนิเมะ
| ด ค กซีทูซี |
| --- | --- |
ซีรีส์โทรทัศน์:  Yurumates 3D (พ.ศ. 2555)  Oneechan ga Kita (พ.ศ. 2557)  Go! Go! 575 (พ.ศ. 2557)  M3: The Dark Metal (พ.ศ. 2557)  Aquarion Logos (พ.ศ. 2558)  วันสิ้นโลกนี้ทำอะไร ยุ่งหรือเปล่า มาช่วยเราได้ไหม (พ.ศ. 2560)  ฮารูกานะ รีซีฟ (พ.ศ. 2561)  ฮิโตริ บจจิ โนะ มารูมารุ เซกัตสึ (พ.ศ. 2562)  ได้เวลาลุยแล้ว ท่านประธาน (พ.ศ. 2563)  การเดินทางของคุณแม่มด (พ.ศ. 2563)  จันทรานำพาสู่ต่างโลก (พ.ศ. 2564)  เหล่าไอซ์ฮอกกี้สาวหัวใจฟรุ้งฟริ้ง (พ.ศ. 2564)  ซวยเหลือหลาย เกิดใหม่กลายเป็นดาบ (พ.ศ. 2565)  ช่างฝีมือไซโต้ไปสู่ต่างโลก (พ.ศ. 2566)  คุณเอลฟ์โอตาคุ (พ.ศ. 2566)  แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~ (พ.ศ. 2566) 
โอวีเอ/โอเอ็นเอ:  Yurumates (พ.ศ. 2555)  Go! Go! 575: Meippai ni, Hajiketeru? (พ.ศ. 2557)  Oneechan ga Kita (พ.ศ. 2557)  Tamashichi (พ.ศ. 2558)  Tenchi Muyo! Ryo-Ohki 4 (พ.ศ. 2559–2560) 
 หมวดหมู่
ซาซากิ (นามสกุล)

ซะซะกิ หรือ ซาซากิ (ญี่ปุ่น: 佐々木; โรมาจิ: sasaki) เป็นนามสกุลบุคคลญี่ปุ่น สามารถหมายถึงบุคคลและตัวละครการ์ตูนต่อไปนี้
บุคคล

ซาซากิ โคจิโร - ซามูไรชาวญี่ปุ่น
นาโอจิโระ ซาซากิ - นักเขียนชาวญี่ปุ่น
มิตซึโสะ ซาซากิ - นักเขียนชาวญี่ปุ่น
ฮิเดะโอะ ซาซากิ - ภูมิสถาปนิกชาวญี่ปุ่น
คาซึฮิโระ ซาซากิ - นักเบสบอลชาวญี่ปุ่น
เคนซึเกะ ซาซากิ - นักมวยปล้ำชาวญี่ปุ่น
ซาดาโกะ ซาซากิ - เด็กหญิงชาวญี่ปุ่นที่ได้รับผลกระทบจากระเบิดนิวเคลียร์
โนะบุตซึนะ ซาซากิ - นักเขียนชาวญี่ปุ่น
โทชิโระ ซาซากิ - นักเขียนชาวญี่ปุ่น
โนโซมุ ซาซากิ - นักพากย์ชาวญี่ปุ่น
โนริโกะ ซาซากิ - นักเขียนการ์ตูนชาวญี่ปุ่น
ตัวละครการ์ตูน

ซาซากิ (วันพีซ) - ตัวละครจากการ์ตูนเรื่อง วันพีซ
ซาซากิ มากิเอะ - ตัวละครจากการ์ตูนเรื่อง คุณครูจอมเวท เนกิมะ!
ซาซากิ ริกะ - ตัวละครจากการ์ตูนเรื่อง ซากุระ มือปราบไพ่ทาโรต์
ซาซากิ ไฮเสะ - ตัวละครจากการ์ตูนเรื่อง โตเกียวกูล
ซาซากิ ชิซุรุ - ตัวละครจากการ์ตูนเรื่อง ไฮคิว!! คู่ตบฟ้าประทาน
ซาซากิ อิซาบุโร่ - ตัวละครจากการ์ตูนเรื่อง กินทามะ
ซาซากิ มิไร - ตัวละครจากการ์ตูนเรื่อง มายฮีโร่ อคาเดเมีย
ซาซากิ มารุริน - ตัวละครจากการ์ตูนเรื่อง เสือน้อยชิมาจิโร
ซาซากิ ชูเม - ตัวละครจากการ์ตูนเรื่อง ซาซากิกับมิยาโนะ
ซาซากิ โคจิโร (มหาศึกคนชนเทพ) - ตัวละครจากการ์ตูนเรื่อง มหาศึกคนชนเทพ
ซาซากิ โคจิโร (ไยบะ เจ้าหนูซามูไร) - ตัวละครจากการ์ตูนเรื่อง ไยบะ เจ้าหนูซามูไร
ซาซากิ โคจิโร (วากาบอนด์) - ตัวละครจากการ์ตูนเรื่อง วากาบอนด์
จอหน์นี ซาซากิ - ตัวละครจากเกม เมทัลเกียร์โซลิด
ซาซากิ โคจิโร (เฟท/สเตย์ ไนท์) - ตัวละครจากเกม เฟท/สเตย์ ไนท์
ซาซากิ โคจิโร (เฟท/แกรนด์ออเดอร์) - ตัวละครจากเกม เฟท/แกรนด์ออเดอร์
ดูเพิ่ม

ซาซากิ
ตระกูลซาซากิ
โดจิ (ชื่อ)

โดจิ อาจหมายถึง
บุคคล

โดจิ โมริตะ นักร้อง-นักแต่งเพลงชาวญี่ปุ่น
ตัวละครในบันเทิงคดี

โดจิ (ครอบครัวตึ๋งหนืด) ตัวละครจากเรื่อง ครอบครัวตึ๋งหนืด
โดจิ หรือ ไดโดจิ ตัวละครจากเรื่อง เมทัลไฟท์ เบย์เบลด
ดาเตะ (นามสกุล)

ดาเตะ (ญี่ปุ่น: 伊達; โรมาจิ: date) เป็นนามสกุลบุคคลญี่ปุ่น สามารถหมายถึงบุคคลและตัวละครการ์ตูนต่อไปนี้
บุคคล

ดาเตะ มาซามูเนะ - ไดเมียวแห่งยุคเซ็งโงกุ
ดาเตะ เทรูมูเนะ - ผู้นำตระกูลซามูไรของญี่ปุ่นในยุคเซ็งโงกุ
คิมิโกะ ดาเตะ - นักเทนนิสหญิง
อาริซะ ดาเตะ - นักเล่นไพ่นกกระจอกหญิง
ซายูริ ดาเตะ - นักพากย์หญิง
ตัวละครการ์ตูน

ดาเตะ วาตารุ - ตัวละครจากการ์ตูนเรื่องยอดนักสืบจิ๋วโคนัน
ดาเตะ เอจิ - ตัวละครจากการ์ตูนเรื่องก้าวแรกสู่สังเวียน
ดาเตะ เซจิ - ตัวละครจากการ์ตูนเรื่องซามูไรทรูปเปอร์
ดาเตะ เคนตะ - ตัวละครจากการ์ตูนเรื่องขบวนการแม่เหล็กไฟฟ้า เมกะเรนเจอร์
ดาเตะ นาโอโตะ - ตัวละครจากการ์ตูนเรื่องหน้ากากเสือ
ดาเตะ อากิระ - ตัวละครจากการ์ตูนเรื่องมาสค์ไรเดอร์โอส
ดาเตะ ริวเซย์ - ตัวละครจากการ์ตูนเรื่องซูเปอร์โรบ็อตไทเซ็น
ดาเตะ โซมะ - ตัวละครจากการ์ตูนเรื่อง2 สิงห์ พลิกตำนานพิฆาตอสูร
ดูเพิ่ม

ดาเตะ
ตระกูลดาเตะ
ทางหลวงแผ่นดินหมายเลข 1020

|  ทางหลวงแผ่นดินหมายเลข 1020 |
| --- | --- |
แผนที่ทางหลวงแผ่นดินหมายเลข 1020 (สีแดง)
ข้อมูลของเส้นทาง

ส่วนหนึ่งของ  (สี่แยกแม่กรณ์-จุดตัดทางหลวงหมายเลข 1152,1421 และ จุดตัดทางหลวงหมายเลข 1421 (ขุนตาล)-แยกทุ่งงิ้ว
 
ความยาว: 139.218 กิโลเมตร (86.506 ไมล์)
มีขึ้นเมื่อ: พ.ศ. 2506–ปัจจุบัน
ทางแยกที่สำคัญ
ปลายทางทิศใต้:  แยกแม่กรณ์ อ.เมืองเชียงราย จ.เชียงราย
 :   , แยกหัวดอย อ.เมืองเชียงราย   แยกป่ามื่น อ.เทิง   แยกเทิง อ.เทิง   แยกต้าตลาด อ.ขุนตาล   แยกยางฮอม อ.ขุนตาล   แยกบ้านลุง อ.เชียงของ   แยกทุ่งงิ้ว อ.เชียงของ   แยกด่านเชียงของ อ.เชียงของ 
ปลายทางทิศเหนือ:  อ.เชียงของ จ.เชียงราย
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1020 สายเชียงราย – ท่าเรือเชียงของ เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชนในอำเภอเชียงของ อำเภอเวียงแก่น อำเภอขุนตาล และอำเภอเทิง จังหวัดเชียงราย เป็นถนนที่แยกมาจากถนนพหลโยธินหรือทางหลวงแผ่นดินหมายเลข 1 เป็นส่วนหนึ่งของทางหลวงเอเชียสาย 3 สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงแผ่นดิน สายเชียงราย-เทิง-เชียงของ พ.ศ. 2506  ในสมัยที่ จอมพลสฤษดิ์ ธนะรัชต์ เป็นนายกรัฐมนตรี โดยมีการออกพระราชบัญญัติเวนคืนอสังหาริมทรัพย์เพื่อสร้างทางหลวงแผ่นดิน สายเชียงราย-เทิง-เชียงของ ในท้องที่อำเภอเมืองเชียงราย อำเภอเทิง และอำเภอเชียงของ จังหวัดเชียงราย พ.ศ. 2509  ในสมัยจอมพลถนอม กิตติขจรเป็นนายกรัฐมนตรี
เขตการควบคุม

แบ่งเขตการควบคุมออกเป็น 4 ตอน ได้แก่
| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0100 | เชียงราย - โป่งเกลือ | 0+000 - 27+849 | 27.849 | ห้วยสัก | เชียงรายที่ 1 |
| 0201 | โป่งเกลือ - บ้านปล้อง | 27+849 - 52+550 | 24.701 | ป่าแดด | เชียงรายที่ 2 |
| 0202 | บ้านปล้อง - ชมพู | 52+550 - 95+700 | 43.150 | เทิง | เชียงรายที่ 2 |
| 0203 | ชมพู - เชียงของ | 95+700 - 139+218 | 43.518 | เชียงของ | เชียงรายที่ 2 |
เจ้าอาวาส

| เจ้าอาวาส |
| --- | --- |

การเรียกขาน: พระอธิการ, เจ้าอธิการ
จวน: วัดราษฎร์,วัดพระอารามหลวง
ผู้แต่งตั้ง: พระมหากษัตริย์ โดยพระราชดำริ เจ้าอาวาสพระอารามหลวง สมเด็จพระสังฆราช โดยมีพระบัญชาแต่งตั้งเจ้าอาวาสพระอารามหลวง เจ้าคณะจังหวัดแต่งตั้งผู้รักษาการแทนเจ้าอาวาสพระอารามหลวง มหาเถรสมาคม โดยมีมติเห็นชอบแต่งตั้งเจ้าอาวาสพระอารามหลวง เจ้าคณะจังหวัดแต่งตั้งเจ้าอาวาสวัดราษฎร์ เจ้าคณะตำบลแต่งตั้งผู้รักษาการแทนเจ้าอาวาสวัดราษฎร์
วาระ: ตลอดชีวิต
สถาปนา: พระราชบัญญัติคณะสงฆ์พ.ศ.2505 ม.31,ม.37,ม.38,ม.39
เงินตอบแทน: 1,800บาท
เจ้าอาวาส คือพระภิกษุซึ่งได้รับแต่งตั้งให้ดำรงตำแหน่งผู้ปกครองวัด มีหน้าที่ปกครองดูแลอำนวยกิจการทุกอย่างเกี่ยวกับวัด กฎหมายกำหนดให้วัดหนึ่งมีเจ้าอาวาสรูปหนึ่ง แต่จะมีรองเจ้าอาวาส ผู้ช่วยเจ้าอาวาสได้หลายรูปตามควรแก่ฐานะของวัด เจ้าอาวาสเป็น
พระสังฆาธิการ และเป็นเจ้าพนักงานตามประมวลกฎหมายอาญา  
เจ้าอาวาสมีหน้าที่ดังนี้
บำรุงรักษาวัด จัดกิจการ และศาสนสมบัติของวัดให้เป็นไปด้วยดี
ปกครองและสอดส่องให้บรรพชิต และคฤหัสถ์ที่มีอยู่หรือพำนักอาศัยในวัดนั้นปฏิบัติตามพระธรรมวินัย กฎมหาเถรสมาคม ข้อบังคับ ระเบียบ หรือคำสั่งของมหาเถรสมาคม
เป็นธุระในการอบรมและสั่งสอนพระธรรมวินัย แก่บรรพชิตและคฤหัสถ์
ให้ความสะดวกตามสมควรในการทำบุญทำกุศล
เจ้าอาวาสมีอำนาจดังนี้
ห้ามบรรพชิต และคฤหัสถ์ที่มิรับอนุญาตจากเจ้าอาวาสเข้าไปอยู่อาศัยในวัด
สั่งให้บรรพชิต และคฤหัสถ์ที่ไม่อยู่ในโอวาทของเจ้าอาวาสออกไปเสียจากวัด
สั่งให้บรรชิต และคฤหัสถ์ที่มีอยู่ หรือพำนักอาศัยอยู่ในวัด ทำงานภายในวัดหรือให้ทำทัณฑ์บนหรือขอขมาโทษ ในกรณีบรรพชิตหรือศิษย์วัดนั้นประพฤติผิดคำสั่งเจ้าอาวาส ซึ่งได้สั่งโดยชอบด้วยพระธรรมวินัย กฎมหาเถรสมาคม ข้อบังคับ ระเบียบหรือคำสั่งของมหาเถรสมาคม
ดูเพิ่ม

พระสังฆาธิการ
แหล่งข้อมูลอื่น

พระราชบัญญัติคณะสงฆ์ พ.ศ. 2505 มาตรา 36 - 39
ซาซากิ โคจิโร

| ซาซากิ โคจิโร 佐々木 小次郎 |
| --- | --- |
Sasaki Ganryû (ซาซากิโคจิโร่) โดย Utagawa Kuniyoshi (1845)
เกิด: ราว ค.ศ. 1585 จังหวัดฟุคุอิ, ญี่ปุ่น
เสียชีวิต: 13 เมษายน ค.ศ. 1612 เกาะกันริว, ญี่ปุ่น
สาเหตุเสียชีวิต: เสียชีวิตในการดวลดาบ
สัญชาติ:  ญี่ปุ่น
อาชีพ: ซามูไร
ซาซากิ โคจิโร (ญี่ปุ่น: 佐々木 小次郎; โรมาจิ: Sasaki Kojirō) เป็นซามูไรที่มีชื่อเสียงในยุคอาซึจิโมโมยามะ ถึงช่วงต้นของยุคเอโดะ  เกิดในปี พ.ศ. 2128 ที่เมืองฟุคุอิ ประเทศญี่ปุ่น
ซาซากิ โคจิโร  เสียชีวิตในวันที่ 13 เมษายน ปี พ.ศ. 2155 จากการต่อสู้กับ มุซาชิ มิยาโมโตะ ด้วยวัยเพียง 27 ปี
ประวัติ

ชื่อ : ซาซากิ โคจิโร (ญี่ปุ่น: 佐々木 小次郎; โรมาจิ: Sasaki Kojirō)
ชื่ออื่น : กันริว (ญี่ปุ่น: 巌流; โรมาจิ: Ganryū)
สไตล์การต่อสู้ : ชูโจริว (Chūjō-ryu style)
อาวุธ : โมโนโฮชิซาโอ (แปลว่าราวตากผ้า)
ไม้ตาย: นางแอ่นหวนกลับ
ซาซากิ โคจิโร (พ.ศ. 2128-พ.ศ. 2155) ตอนเด็กได้รับการเลี้ยงดูโดย จิไซ คาเนะมะกิ (Kanemaki Jisai) ต่อมาได้ถูก อิตโตไซ อิโต้ (Itō Ittōsai) เอาไปดูแลแทน กล่าวกันว่ามีบ้านเกิดอยู่แถวเมืองบุเซ็นหรือเอจิเซ็น ได้เข้ามาเป็นลูกศิษย์ของคาเนมากิ จีไซหรือไม่ก็โทดะ ไซเก็น โดยเรียนรู้ศาสตร์ลับวิชาดาบ โจโจริว ที่ใช้ดาบโมโนโฮชิซาโอ ยาว 3 ฟุต จากไซเก็น
ต่อมาได้ท่องเที่ยวไปยังแคว้นต่างๆคิดค้นเพลงดาบ"นางแอ่นหวนกลับ"ขึ้นมาและก่อตั้งสำนักกันริว(หินผา)ขึ้น แล้วเดินทางปราบสำนักวิชาดาบในแคว้นตะวันตกมากมาย จนกระทั่งได้เป็นหัวหน้าครูฝึกวิชาดาบของตระกูลโฮโซกะวะ ตามคำชักชวนของโฮโซกะวะ ทาดาโอกิและกราเซีย โฮโซกะวะ
ในพ.ศ. 2155ซาซากิ โคจิโร ได้ท้าดวลดาบกับยอดนักดาบมิยาโมโตะ มุซาชิ ที่เกาะกันริว และพ่ายแพ้จนจบชีวิตลง
วัฒนธรรมสมัยนิยม

ชื่อของเขาได้มีการถูกนำมาใช้ในการ์ตูนในหลายเรื่อง เช่น
โปเกมอน จาก โคจิโร่ (โปเกมอน)
เบรฟเฟนเซอร์ มุซะชิเด็น จาก โคจิโร (เบรฟเฟนเซอร์ มุซะชิเด็น)
มหาศึกคนชนเทพ จาก ซาซากิ โคจิโร (มหาศึกคนชนเทพ)
ไยบะ เจ้าหนูซามูไร จาก ซาซากิ โคจิโร (ไยบะ เจ้าหนูซามูไร)
คุณครูจอมเวท เนกิมะ! จาก ซาซากิ มากิเอะ
ซากุระ มือปราบไพ่ทาโรต์ จาก ซาซากิ ริกะ
โตเกียวกูล จาก ซาซากิ ไฮเสะ
วันพีซ จาก ซาซากิ (วันพีซ)
ไฮคิว!! คู่ตบฟ้าประทาน จาก ซาซากิ ชิซุรุ
กินทามะ จาก ซาซากิ อิซาบุโร่
มายฮีโร่ อคาเดเมีย จาก ซาซากิ มิไร
เสือน้อยชิมาจิโร จาก ซาซากิ มารุริน
ซาซากิกับมิยาโนะ จาก ซาซากิ ชูเม
กันดั้มซี้ด จาก โคจิโร่ เมอร์ด๊อก
กัปตันซึบาสะ จาก เฮียวงะ โคจิโร่
2 สิงห์ พลิกตำนานพิฆาตอสูร จาก คาเนมากิ โคจิโร่
มายฮีโร่ อคาเดเมีย จาก บอนโดะ โคจิโร่
เมทัลเกียร์โซลิด จาก จอหน์นี ซาซากิ
วากาบอนด์ จาก ซาซากิ โคจิโร (วากาบอนด์)
เฟท/สเตย์ ไนท์ จาก ซาซากิ โคจิโร (เฟท/สเตย์ ไนท์)
เฟท/แกรนด์ออเดอร์ จาก ซาซากิ โคจิโร (เฟท/แกรนด์ออเดอร์)
แหล่งข้อมูลอื่น

nifty ganryu เก็บถาวร 2013-07-07 ที่ เวย์แบ็กแมชชีน (ญี่ปุ่น)
การดวลระหว่างซาซากิ โคจิโร่กับมิยาโมโตะ มูซาชิ
คาอิ

คาอิ (ญี่ปุ่น: 甲斐; โรมาจิ: Kai) เป็นคำในภาษาญี่ปุ่นที่หมายถึงคุณค่าหรือความหมายในการทำอะไรบางอย่างโดยใช้ความพยายามหรือคาดหวังไว้
คำนี้ยังใช้เป็นชื่อสถานที่ และชื่อหรือนามสกุลคนญี่ปุ่นด้วย
ชื่อสถานที่

แคว้นคาอิ (甲斐国) - หนึ่งในแคว้นโบราณของญี่ปุ่น พื้นที่ตรงกับจังหวัดยามานาชิในปัจจุบัน
เมืองคาอิ (甲斐市) - เมืองในจังหวัดยามานาชิ
ชื่อหรือนามสกุลของบุคคล

คาอิ เป็นนามสกุลหนึ่งของคนญี่ปุ่น พบมากในจังหวัดมิยาซากิ
คาอิ ฮิราโนะ - นักฟุตบอล
อาซามิ คาอิ - นักแสดง
คำศัพท์

อิกิงาอิ (生き甲斐)
อื่น ๆ

คาอิ - ชื่อเล่นของคาอิเคน เป็นชื่อสายพันธุ์สุนัขญี่ปุ่นตามแคว้นคาอิ
เกี่ยวข้อง

คาอิดะ
ไค (แก้ความกำกวม)
สุดจิตต์ อนันตกุล

| สุดจิตต์ ดุริยประณีต ต> ช., ต.ม., ร.จ.พ. |
| --- | --- |
เกิด: 16 กรกฎาคม พ.ศ. 2471 กรุงเทพมหานคร
เสียชีวิต: 24 พฤศจิกายน พ.ศ. 2555 (84 ปี) กรุงเทพมหานคร
สัญชาติ: ไทย
ชื่ออื่น: สุดจิตต์ อนันตกุล
อาชีพ: ข้าราชการพลเรือนสามัญ   นักดนตรีไทย
มีชื่อเสียงจาก: ครูสุดจิตต์
คู่สมรส: นายพันธุ์ อนันตกุล
บุตร: นางชยันตี อนันตกุล
รางวัล: ศิลปินแห่งชาติ – สาขาศิลปะการแสดง (คีตศิลป์) พ.ศ. 2536
สุดจิตต์ อนันตกุล หรือ สุดจิตต์ ดุริยประณีต (16 กรกฎาคม พ.ศ. 2471 - 24 พฤศจิกายน พ.ศ. 2555) ศิลปินแห่งชาติ สาขาศิลปะการแสดง (คีตศิลป์) พ.ศ. 2536 อดีตหัวหน้างานบันเทิงดนตรีไทย ฝ่ายกระจายเสียงในประเทศ สถานีวิทยุกระจายเสียงแห่งประเทศไทย กรมประชาสัมพันธ์ อดีตหัวหน้าคณะดุริยประณีต แห่งบ้านบางลำภู
การเจ็บป่วย และมรณกรรม

นางสุดจิตต์ ดุริยประณีต เป็นผู้มีสุขภาพแข็งแรงมาโดยตลอด จนเมื่อปลาย พ.ศ. 2553 มีอาการเจ็บป่วยอันเนื่องมาจากเส้นโลหิตในสมองแตก ซึ่งแพทย์ต้องเจาะคอเพื่อช่วยดูดเสมหะ และต้องให้อาหารทางสายยางเข้าหลอดอาหารมาโดยตลอด จนเมื่อวันเสาร์ที่ 24 พฤศจิกายน พ.ศ. 2555 เวลา 11.10 น. นางสุดจิตต์ ดุริยประณีต ก็ได้เสียชีวิตเนื่องจากติดเชื้อในกระเพาะปัสสาวะ และไตวาย ณ ห้องผู้ป่วยรวม ตึกอัษฎางศ์ โรงพยาบาลศิริราช  สิริอายุได้ 84 ปี ในการนี้ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดกล้าฯ พระราชทานน้ำหลวงอาบศพ ณ ศาลาใหญ่ วัดชนะสงคราม เขตพระนคร กรุงเทพมหานคร เมื่อวันอาทิตย์ที่ 25 พฤศจิกายน พ.ศ. 2555 เวลา 15.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ รับศพไว้ในพระราชานุเคราะห์มีกำหนด 7 คืน ตั้งแต่วันที่ 25 พฤศจิกายน ถึง 1 ธันวาคม พ.ศ. 2555 ทั้งยังทรงพระราชทานพระราชานุเคราะห์ในการบำเพ็ญกุศลศพเมื่อครบ 7 วัน 50 วัน และ 100 วัน และเสด็จพระราชดำเนินไปในการพระราชทานเพลิงศพ ณ ฌาปนสถานสำนักงานตำรวจแห่งชาติ วัดตรีทศเทพวรวิหาร เขตพระนคร กรุงเทพมหานคร เมื่อวันอาทิตย์ที่ 2 มิถุนายน พ.ศ. 2556 เวลา 17.00 น.
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2525 –  เหรียญจักรพรรดิมาลา (ร.จ.พ.)
ธนเทพ ทิมสุวรรณ

| ธนเทพ ทิมสุวรรณป> ช., ป.ม..ข้อมูลส่วนบุคคล |
| --- | --- |
เกิด: 24 พฤษภาคม พ.ศ. 2507 (60 ปี) อำเภอภูกระดึง จังหวัดเลย ประเทศไทย
พรรคการเมือง: ความหวังใหม่ (2533–2542) ไทยรักไทย (2543–2549) พลังประชาชน (2550–2551) เพื่อไทย (2551–ปัจจุบัน)
คู่สมรส: นันทนา ทิมสุวรรณ

ธนเทพ ทิมสุวรรณ (เกิด
24 พฤษภาคม พ.ศ. 2507) อดีตสมาชิกสภาผู้แทนราษฎรจังหวัดเลย อดีตสมาชิกวุฒิสภาจังหวัดเลย เป็นสามีของนันทนา ทิมสุวรรณ
ประวัติ

ธนเทพ ทิมสุวรรณ เกิดเมื่อวันที่ 24 พฤษภาคม พ.ศ. 2507 เป็นบุตรของสุรัตน์ ทิมสุวรรณ อดีตประธานสภาจังหวัดเลยกับนันทกา ทิมสุวรรณ เขาสำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง
ธนเทพ สมรสกับนันทนา ทิมสุวรรณ มีบุตรชายคือ ศรัณย์ ทิมสุวรรณ สมาชิกสภาผู้แทนราษฎรจังหวัดเลย
การทำงาน

ธนเทพ ทิมสุวรรณ ลงสมัครรับเลือกตั้งสมาชิกสภาผู้แทนราษฎรจังหวัดเลยครั้งแรกในปี 2539 สังกัดพรรคความหวังใหม่ โดยได้รับเลือกตั้งเป็น ส.ส.สมัยแรก ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาสนับสนุนให้ภรรยา (นันทนา ทิมสุวรรณ) ลงสมัครรับเลือกตั้ง ส.ส.จังหวัดเลยแทน และได้รับเลือกตั้งเป็น ส.ส.ในการเลือกตั้งครั้งดังกล่าว
ในปี 2549 เขาลงสมัครรับเลือกตั้งสมาชิกวุฒิสภาจังหวัดเลย และได้รับเลือกตั้งเป็นสมาชิกวุฒิสภาจังหวัดเลย พร้อมกับเปล่งมณี เร่งสมบูรณ์สุข
ในปี 2550 ลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มที่ 3 สังกัดพรรคพลังประชาชน ได้รับเลือกตั้งเป็น ส.ส.สมัยที่ 3 และในปี 2554 ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย
การทำงาน > สมาชิกสภาผู้แทนราษฎร

ธนเทพ ทิมสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเลย สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเลย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
มโหทร

มโหทร - เป็นยักษ์ สำคัญในเรื่องรามเกียรติ์ มีบทบาทเคียงข้างทศกัณฐ์เจ้ากรุงลงกาอยู่เสมอ เช่นเดียวกับ เปาวนาสูร
ประวัติ

เป็นยักษ์เสนาบดี พี่เลี้ยง ๑ ใน ๒ ของทศกัณฐ์ คู่กับเปาวนาสูร และเป็นเสนายักษ์ ๑ ใน ๒๐ ตนของเสนายักษ์ในกรุงลงกา เป็นผู้ควบคุมด้านกลาโหม
ลักษณะและสี

สีเขียว ๑ หน้า ๒ มือ มงกุฏน้ำเต้ากลม ปากแสยะ ตาโพลง
โยโกะ ทาคาโน่

| โยโกะ ทาคาโน่ |
| --- | --- |
เกิด: อังศุมารินทร์ ทาคาโน่
สัญชาติ: ไทย, ญี่ปุ่น
อาชีพ: นักแสดง, นางแบบ, หมอดู
คู่สมรส: จุนจิ สุมิทานิ (พ.ศ. 2548–2552)
บิดามารดา: อากิโยชิ ทาคาโน่ (บิดา) พัทธมน ยามาโมโต้ (มารดา)
ชณาฎา โยโกะ ทาคาโน่ (นามเดิม อังศุมารินทร์ ทาคาโน่, ชนิกานต์ ทาคาโน่, พิมพ์ภา ทาคาโน่ และเจนณัฏฐา ทาคาโน่) เป็นที่รู้จักในนาม โยโกะ ทาคาโน่ เป็นนักแสดงและนางแบบชาวไทย เธอเข้าวงการบันเทิงจากการเข้าประกวดมิสไทยแลนด์เวิลด์ 2536 และมีชื่อเสียงจากการถ่ายแบบวาบหวิว จนได้รับสมญาว่าเป็น เซ็กซ์บอมบ์ ติดอันดับเซ็กซี่สตาร์อันดับต้น ๆ ของไทย กระทั่งมีผลงานมิวสิกวิดีโอ ละครโทรทัศน์ และภาพยนตร์ โดยมากได้รับบทร้ายและแต่งกายวาบหวิว ปัจจุบันเธอผันตัวเป็นหมอดูไพ่พยากรณ์
ประวัติ

โยโกะเป็นลูกครึ่งไทย-ญี่ปุ่น มีบิดาเป็นชาวญี่ปุ่นชื่ออากิโยชิ ทาคาโน่ กับมารดาเป็นชาวไทยชื่อพัทธมน ยามาโมโต้ บิดาและมารดาหย่าร้างกัน เดิมมีชื่อจริงว่า อังศุมารินทร์ ต่อมาได้เปลี่ยนชื่อเป็น ชนิกานต์ และพิมพ์ภา ตามลำดับ เธอนับถือศาสนาพุทธ โดยได้รับการปลูกฝังด้านการเข้าวัดและทำบุญมาจากมารดาตั้งแต่ยังเยาว์
โยโกะคบหากับจุนจิ สุมิทานิ ผู้จัดการฝ่ายการตลาดซีเอ็นเอ็น ภาคพื้นเอเชีย ซึ่งเป็นลูกครึ่งจีน-ญี่ปุ่น ทั้งคู่หมั้นหมายใน พ.ศ. 2547 หลังคบหามาได้หนึ่งปี กระทั่งทั้งสองจัดพิธีมงคลสมรสเมื่อวันที่ 28 พฤษภาคม พ.ศ. 2548 จากนั้นได้ย้ายไปอาศัยอยู่ร่วมกันที่ประเทศสิงคโปร์ กระทั่งเธอได้ฟ้องหย่าสามีใน พ.ศ. 2549 การหย่าสิ้นสุดลงช่วงต้น พ.ศ. 2552 ตามกฎหมายสิงคโปร์
การทำงาน

โยโกะเข้าวงการบันเทิงจากการประกวดมิสไทยแลนด์เวิลด์ 2536 โดยใช้ชื่อว่า รัตนาภรณ์ บุญประเสริฐ แต่สิ้นสุดในรอบ 20 คนสุดท้าย แม้จะไม่ได้รับตำแหน่ง แต่รูปร่างของเธอเป็นใบเบิกทางสู่การเป็นนางแบบวาบหวิว มีผลงานถ่ายแบบลงนิตยสารจำนวนมาก จนได้รับสมญาว่าเป็น เซ็กซ์บอมบ์ มีชื่อเสียงในช่วงเวลาเดียวกันกับมรกต มณีฉาย และทัดทรวง มณีจันทร์ ติดอันดับเซ็กซี่สตาร์อันดับต้น ๆ ของไทย ต่อมาโยโกะได้มีผลงานมิวสิกวิดีโอ ละครโทรทัศน์ และภาพยนตร์ โดยมากได้รับบทร้ายและแต่งกายวาบหวิว ทว่าเธอห่างหายจากวงการบันเทิงเมื่อ พ.ศ. 2548 เป็นต้นมา หลังการสมรสกับอดีตสามี และมีข่าววิวาทกับเฮเลน นิมา นางแบบรุ่นน้อง เธอย้ายไปใช้ชีวิตในประเทศสิงคโปร์ และไม่สามารถรับงานแสดงในประเทศไทยได้ เพราะถูกอดีตสามีทำร้ายจนแขนหัก
การหย่าร้างสิ้นสุดลง โยโกะต้องเผชิญกับอาการป่วยรุมเร้าหลายโรคและมีสุขภาพไม่แข็งแรง เธอป่วยด้วยโรคไทรอยด์ และโรคปลอกมัยอีลินหุ้มเส้นประสาทส่วนปลายลอกตัว จากการอักเสบเรื้อรัง (Chronic Inflammatory Demyelinating Polyneuropathy) ซึ่งมีผลทำให้ความทรงจำของเธอหายไป ทั้งยังส่งผลทำให้เธอพูดได้ช้าและติดขัด นอกจากนี้ยังมีปัญหาจากพิษศัลยกรรมทำให้พูดได้ลำบาก หลังได้รับการรักษาจนมีสุขภาพดีขึ้น เธอได้ผันตัวเป็นหมอดูไพ่พยากรณ์
โยโกะกล่าวว่ายังไม่แน่ใจว่าจะรับงานถ่ายแบบวาบหวิวหรือไม่
สุชนา ชวนิชย์

| ศาสตราจารย์ สุชนา ชวนิชย์ ท> ม., ต.ช |
| --- | --- |
สุชนาในปี 2558
เกิด: นิวฮาเวน รัฐคอนเนกทิคัต สหรัฐ
ศิษย์เก่า: คณะวิทยาศาสตร์ จุฬาลงกรณ์มหาวิทยาลัย   มหาวิทยาลัยเซ็นทรัลคอนเนตทิคัตสเตท   มหาวิทยาลัยนิวแฮมป์เชอร์
อาชีพ: นักวิทยาศาสตร์, อาจารย์
มีชื่อเสียงจาก: นักวิทยาศาสตร์หญิงไทยคนแรกที่เดินทางไปทวีปแอนตาร์กติก
ศาสตราจารย์ สุชนา ชวนิชย์ เป็นนักวิทยาศาสตร์หญิงชาวไทย ผู้ซึ่งเป็นนักวิทยาศาสตร์หญิงไทยคนแรกที่ไปศึกษาวิจัยยังทวีปแอนตาร์กติก ปัจจุบันเป็นอาจารย์ประจำภาควิชาวิทยาศาสตร์ทางทะเล คณะวิทยาศาสตร์ จุฬาลงกรณ์มหาวิทยาลัย ทั้งยังเป็นหนึ่งในทีมของนักวิทยาศาสตร์ไทยที่ทำการเพาะขยายพันธุ์ปะการังแบบอาศัยเพศสำเร็จเป็นครั้งแรกของประเทศไทย